नहाते समय युवक को मारी गोली, इलाज के दौरान हुई मौत, पांच के खिलाफ मुकदमा दर्ज - JANSANDESH TIMES (HINDI DAILY)
नहाते समय युवक को मारी गोली, इलाज के दौरान हुई मौत, पांच के खिलाफ मुकदमा दर्ज
June 21, 2020 • दीपक पांडेय • इलाहाबाद
लालापुर/प्रयागराज। लालापुर थाना क्षेत्र के लालापुर गांव में शनिवार को लड्डू उर्फ अनिल पाण्डेय पुत्र ऊधौ प्रसाद पाण्डेय को पड़ोस के ही हैप्पी उर्फ अमन भार्गव पुत्र जादूगर ज्ञानेंद्र भार्गव ने शाम को 8.45 बजे अनिल पाण्डेय को नहाते समय गोली मार कर फरार हो गया। गोली लगते ही अनिल पाण्डेय उर्फ लड्डू जमीन में गिरकर तड़पने लगा, जिसकी सूचना ग्रामीणों ने लालापुर थाने में दी। मौके पर पहुंचे थानाध्यक्ष संतोष कुमार सिंह ने घायल लड्डू उर्फ अनिल पाण्डेय को इलाज के लिए जिला अस्पताल प्रयागराज भेज दिया।
लड्डू पाण्डेय के घरवालों ने लालापुर थाने में पांच आदमियों के खिलाफ मुकदमा दर्ज कराया है। गोली मारने वाला हैप्पी उर्फ अमन भार्गव, जादूगर ज्ञानेंद्र भार्गव, छोटा भाई नमन भार्गव तथा दो चचेरे भाई बृजेश तिवारी व राजू तिवारी के खिलाफ लालापुर थाने में नामजद किया है। लालापुर पुलिस देर रात दर्जनों संदिग्ध लोगों से पूछताछ किया है। ग्रामीणों के अनुसार लड्डू उर्फ अनिल पाण्डेय अपने घर के पास स्थित कुआं में शाम को नहा रहा था कि पड़ोस के ही हैप्पी उर्फ अमन भार्गव ने आकर पीछे से लड्डू को पिस्टल से दो गोली मारी। जो एक पेट मे लगी तथा दूसरी कंधे में लगी।
गोली की आवाज सुनकर अगल बगल के लोग घटना स्थल की ओर दौड़े तो देखा कि लड्डू खून से लथपथ पड़ा हुआ है, जिसे उपचार के लिए जिला अस्पताल प्रयागराज ले गए। जहां इलाज के दौरान रविवार शाम को लड्डू उर्फ अनिल पाण्डेय की मौत हो गई। लड्डू चार भाइयों में दूसरे नम्बर का था और उसके दो बच्चे हैं। ग्रामीणों ने बताया कि हैप्पी उर्फ अमन भार्गव अपराधिक व्यक्ति है तथा शराब बहुत ज्यादा पिता है, हैप्पी उर्फ अमन भार्गव अक्सर मारपीट करता रहता है। कई बार इसके खिलाफ लालापुर थाने में मारपीट व झगड़ा का मुकदमा लिखवाया गया है। अमन उर्फ हैप्पी से अनिल पाण्डेय का गाँव के ट्रांसफार्मर के चांदा को लेकर विवाद हुआ था और जान से मरने को कहा। उसके बाद से अमन उर्फ हैप्पी गाँव छोड़ कर बाहर रहने लगा था। कुछ महीने पहले लॉकडउन के पहले आया और गाँव के बाहर रामजानकी कुटी के पहाड़ के पास अपने कुछ साथी के साथ रहता था और मरने के फिराक में था। शानिवार रात को घटना को अंजाम दिया।
मृतक ने पांच लोगों का मारने के पहले नाम लिया। जिसमें लालापुर पुलिस घटना के बाद मौके पर बृजेश त्रिपाठी को गिरफ्तार कर लिया। दर्जनों को पूछताछ के लिए उठाया गया है।